CELEX: 32022D0154
Language: bg
Date: 2022-02-03 00:00:00
Title: Решение (ОВППС) 2022/154 на Съвета от 3 февруари 2022 година за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис

4.2.2022   
               
               
                  BG
               
               
                  Официален вестник на Европейския съюз
               
               
                  L 25/18
               
            
         РЕШЕНИЕ (ОВППС) 2022/154 НА СЪВЕТА
         от 3 февруари 2022 година
         за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 януари 2011 г. Съветът прие Решение 2011/72/ОВППС (1).
                  
               
                     (2)
                  
                  
                     Въз основа на преразглеждане на Решение 2011/72/ОВППС е необходимо да се определи при какви условия може да бъде продължено замразяването на финансовите средства на починало лице.
                  
               
                     (3)
                  
                  
                     Поради това Решение 2011/72/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 2011/72/ОВППС се вмъкват следните параграфи:
            
               
                  „2а.   Без да се засяга член 5, ако лице, което е посочено в приложението, почине:
                  
                              а)
                           
                           
                              ако преди да почине това лице е било осъдено по наказателен ред за присвояване на държавни средства, финансовите средства и икономическите ресурси, които са му принадлежали или са били притежавани, държани или контролирани от него, остават замразени до изпълнението на съдебните разпореждания за възстановяване на присвоените държавни средства и плащане на глобите;
                           
                        
                              б)
                           
                           
                              ако преди да почине това лице не е било осъдено по наказателен ред, финансовите средства и икономическите ресурси, които са му принадлежали или са били притежавани, държани или контролирани от него, остават замразени за разумен срок при спазване на параграф 4. Ако в този срок бъде предявен граждански или административен иск за възстановяване на присвоени държавни средства, финансовите средства и икономическите ресурси, които са принадлежали на това лице или са били притежавани, държани или контролирани от него, остават замразени до отхвърлянето на иска, а ако той бъде уважен — до изпълнението на съдебното разпореждане за възстановяване на присвоените средства.
                           
                        
               
                  2б.   Съветът изменя списъка в приложението както намери за необходимо, след като установи, че посочените в параграф 2а условия за продължаване на замразяването на финансовите средства и икономическите ресурси, които са принадлежали на починалото лице или са били притежавани, държани или контролирани от него, вече не са изпълнени.“
               
            
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 3 февруари 2022 години.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение 2011/72/ОВППС на Съвета от 31 януари 2011 г. относно ограничителни мерки, насочени срещу определени лица и образувания с оглед на положението в Тунис (ОВ L 28, 2.2.2011 г., стр. 62).